कैसे आया एंबुलेंस चलाने का आइडियाः बात 1995 की है। जब देर रात करीमुल हक की मां को दिल का दौरा पड़ा मगर संसाधन के अभाव में गांव से समय रहते अस्पताल नहीं पहुंच सकी तो मौत हो गई। इस घटना के बाद करीमुल ने तय किया अब वे आसपास के गांव के किसी गरीब को इस तरह मरने नहीं देंगे। फिर उन्होंने ठेले, रिक्शे आदि से मरीजों को अस्पताल पहुंचाने की कवायद शुरू कर दी। 2007 में चाय बगान में करीमुल का साथी वर्कर गिरकर घायल हो गया तो उन्होंने प्रबंधक की बाइक मांगकर उसे अस्पताल पहुंचाया। इसके बाद करीमुल के दिमाग में बाइक एंबुलेंस सुविधा शुरू करने का ख्याल आया। पुरानी राजदूत बाइक खरीदकर तब से लगातार एंबुलेंस से मरीजों को अस्पताल भेजने का काम कर रहे हैं।